./data/phi2331/phi004/phi2331.phi004.perseus-lat2.xml
celebravit et Romano ritu lectisternia per septemdies  tanta autem pestilentia fuit ut vehiculis cadaverasint exportata sarracisque  tunc autem Antonini leges sepeliendi sepulchrorumque asperrimas sanxerunt, quando quidem caverunt ne quis villae adfabricaretursepulchrum, quod hodieque servatur et multa quidem milia pestilentia consumpsit multosque ex proceribus, quorum amplissimis Antoninusstatuas conlocavit, tantaque clementia fuit ut et sumptu publico vulgaria funera iuberet efferriet vano cuidam, qui diripiendae urbis occasionem cum quibusdam consciis requirens de caprifici arbore in Campo Martio contionabundus ignem de caelo lapsurumfinemque mundi affore diceret, si ipse lapsus ex arbore in ciconiam verteretur, cum statuto tempore decidisset atque ex sinu ciconiam emisisset, perducto ad se atque confesso veniam daret